A sociedat civil estió clamada a contribuir a la Cumbre Mundial de l'Alimentación en un foro paralelo, o Foro Mundial por a Seguranza Alimentaria, entre o qual a Vía Labradora lanzó iste prencipio d'a Sobiranía Alimentaria. O Plan d'Acción d'o Foro de Roma de 1996 – Alimentos ta Totz, No Beneficios ta uns Pocos - ya fació hincapié en o paper crucial que a sociedat civil podeba y heba de chugar ta implementar os compromisos d'os gubiernos firmatarios d'a declaración d'a Cumbre Mundial de l'Alimentación. Posteriorment tres eventos mundials reunioron a os movimientos socials y a sociedat civil en o suyo conchunto ta abanzar en o concepto de Sobiranía Alimentaria: agosto de 2001, o Foro Mundial por a Sobiranía Alimentaria de l'Habana; chunio de 2002, o Foro d'ONG/OSC ta la Sobiranía Alimentaria de Roma, paralelo a la Cumbre Mundial de l'Alimentación: cinco anyos dimpués (CMA:cad); febrero de 2007, Nyéléni 2007 – Foro Internacional sobre Sobiranía Alimentaria, Sélingué, Mali.